190 



EUETRIOID^l. 



elliptic*), humiliore, albicanti, linea longitudinali incequali sub- 

 ramosa subtestacea in dorso. — £ ad. Long. 3| millim. 



Femina. — Cephaloihorax parum longior quam latior, utrinque 

 anterius modice sinuato-angustatus, parte cephalica lateribus rectis 

 anteriora versus paullo angustata, fronte dimidiam partem thora- 

 cicam latitudine fere aequante, tuberculo oculorum mediorum anti- 

 corum sat fortiter prominente et truncate Laevis et nitidus est 

 cephalothorax, impressionibus cephalicis distinctissimis ; satis altus 

 est, declivitate postica sat longa et alta ab abdomine obtecta, dorso 

 inter hanc declivitatem et oculos medios posticos proclivi et leviter 

 convexo, area oculorum mediorum magis proclivi. Clypeus humil- 

 limus : spatium inter marginem ejus et oculos medios anticos dimi- 

 diam eorum diametrum vix aequat ; spatium inter marginem ilium 

 et oculos laterales anticos horum diametrum circiter aequat. Oculi 

 medii postici mediis anticis non parum majores sunt; oculi laterales, 

 bini inter se contingentes, reliquis oculis sunt minores. Series 

 oculorum antica a fronte visa recta est, series postica desuper visa 

 paullo procurva. Oculi medii aream sat magnam occupant, quae 

 paullulo latior est postice quam antice et parum longior quam 

 latior postice. Oculi medii antici spatio eorum diametro circa 

 dimidio majore sejuncti sunt, a lateralibus anticis etiam paullo 

 longius remoti; spatium inter medios posticos eorum diametrum 

 circiter aequat ; a lateralibus posticis paene dimidio longius quam 

 inter se distant hi oculi. 



Mandibulce subreclinatae, femoribus anticis vix latiores, fere 

 duplo longiores quam latiores, in dorso versus basin modo leviter 

 convexae. Maxillce breves, parallelae ; labium circa duplo latius 

 quam longius, apice late rotundato-truncatum. Pedes breves, non 

 ita graciles, pilis crassioribus sat dense conspersi, et aculeis ut 

 videtur paucis armati : in exemplo nostro remanent, in pedibus l l 

 paris, aculeus in femoribus, versus apicem intus, aliusque aculeus 

 in tibiis, intus ; patellae apice setam fortem gerunt. Abdomen 

 paullo longius quam latius, laeve, nitidum, glabrum, desuper visum 

 undique rotundatum itaque breviter ellipticum ; sat humile est, 

 supra ad longitudinem aequaliter et sat leviter convexum, subter 

 antice, supra petiolum, excavatum ; mamillce sat longe pone apicem 

 rotundatum abdominis positae sunt. Loco vulvas, maculas duas 

 parvas oblongas nigerrimas video, spatio eorum diametro paullo 

 minore sejunctas. 



Color. — Cephalothorax, sternum, partes oris, palpi et pedes flavo- 

 (in vivis virenti- ?) testacea sunt, palpi et pedes testaceo-pilosi ; 

 aculei pedum testacei quoque. Abdomen albidum, linea media 

 longitudinali inaequali, antice abbreviata, praesertim postice paullo 

 ramosa, subtestacea notatum, punctis impressis ordinariis 4 dorsi 

 ejusdem coloris : anteriora horum punctorum lineola subtestacea 

 transversa, lineam illam decussante, unita sunt. Venter albicans 

 sat dense et crasse subtestaceo-reticulatus est; utrinque apud 

 mamillas subtestaceas macula parva flavo-testacea conspicitur. 

 Lg. corp. 3\ ; lg. et lat. cephaloth. paullo plus 1 ; lg. abd. paene 



